recursal/Fanatic-Fandom huggingface dataset:
Kezdőlap

Már 333 cikk készült el!

* Warhammer Fantasy Battles (1st Edition)
* Forces of Fantasy
* Book of Battalions

White Dwarf számok: 41, 42, 43, 44, 45, 46, 47, 48, 49, 50, 51, 52, 53, 54, 55, 56, 57, 58, 59, 60

2. kiadás éra:

* Warhammer Fantasy Battles (2nd edition)
* Bloodbath at Orcs Drift
* Blood on the Streets
* Terror of the Lichemaster
* The Magnificent Sven
* Tragedy of McDeath
* Ravening Hordes

White dwarf számok: 61, 62, 63, 64, 65, 66, 67, 68, 69, 70, 71, 72, 73, 74, 75, 76, 77, 78, 79, 80, 81, 82, 83, 84, 85, 86, 87, 88, 89, 90, 91, 92, 93, 94

3. kiadás éra:

* Warhammer Fantasy Battles (3rd edition)
* Warhammer Armies (WFB 3rd edition)
* Warhammer Siege (WFB 3rd edition)
* Realm of Chaos: Slaves to Darkness
* Realm of Chaos: The Lost and the Damned

White dwarf számok: 95, 96, 97, 98, 99, 100, 101, 102, 103, 104, 105, 106, 107, 108, 109, 110, 111, 112, 113, 114, 115, 116, 117, 118, 119, 120, 121, 122, 123, 124, 125, 126, 127, 128, 129, 130, 131, 132, 133, 134, 135, 136, 137, 138, 139, 140, 141, 142, 143, 144, 145, 146, 147, 148, 149, 150, 151, 152

4. kiadás éra:

* Warhammer Fantasy Battles (4th edition)
* Battle Bestiary (WFB 4th edition)
* Warhammer Armies (WFB 4th edition)
* Chronicles of War (WFB 4th edition)
* Warhammer Battle Magic (WFB 4th edition)
* Warhammer Arcane Magic box set (WFB 4th edition)

5. kiadás éra:

* Warhammer Fantasy Battles (5th edition)
* Warhammer Magic WFB 5th Edition
* Warhammer Siege (WFB 5th edition)

6. kiadás éra:

* Warhammer Fantasy Battles (6th edition)
* Ravening Hordes (WFB 6th edition)
* Warhammer Annual 2002 (WFB 6th edition)
* Warhammer Chronicles (2003) (WFB 6th edition)
* Warhammer Chronicles (2004) WFB 6th Edition
* The Generals Compendium (WFB 6th edition)
* Warhammer: Skirmish (WFB 6th edition)

7. kiadás éra:

* Warhammer Fantasy Battles (7th edition)

8. kiadás éra:

* Warhammer Fantasy Battles (8th edition)
* Monstrous Arcanum (WFB 8th edition)
* Storm of Magic (WFB 8th edition)
* Triumph & Treachery (WFB 8th edition)
* Scrolls of Binding (WFB 8th edition)
Grey Seer

A ***szürkelátnok*** titokzatos skavenek, akik az Enyészet Nagyurainak szolgái és ők viszik a klánoknak azok utasításait. Sok szürkelátnok van és mind egy fontosabb pozíciót töltenek be a skavenek között, akik csak a legfontosabb ügyekkel hajlandóak magukat zavarni. A szürkelátnokok kivétel nélkül mind mágusok nagy erővel és néha láthatóak csatában, ahogy skaven klánok hordáit vezetik.

## Források

* Battle Bestiary (4th Edition) - 63. oldal
Skaven Wars

A ***skaven háborúk*** a skavenek által indított háborúja a Birodalom ellen, ami 1111 I.C.-ben kezdődik és 1124-ig tart.

## Előzmények

A Birodalmat Boris Goldgather császár uralja, aki híresen rossz uralkodónak bizonyul. A népet túladóztatják, miközben a hivatalnokok tobzódnak a korrupcióban, a hadsereget elhanyagolják és több határ menti erődöt ürítenek ki. Az éhező, levert lakosságra 1111-ben az Öregvilág egyik legpusztítóbb eseménye zúdul: a fekete pestis. 1111-1112 telén ezrek halnak meg, rengeteg falu teljesen elnéptelenedik, a provinciák fővárosaiban a lakosság kétharmada elpusztul, több várost pedig elhagynak. A skavenek 1111-ben fedik fel magukat és járataikból feltörve kezdenek vad pusztításba és fosztogatásba ott, ahol a pestis már aratott.

## A háború

A pestis a következő négy évben csillapodik, 1115-ben pedig meghal a császár. A halálhír jótékonyan hat a Birodalom népére, akik Mandred vezetésével 1124-ben kiűzik a skaveneket.

## Utóhatás

A járvány és a háború irdatlan pusztítást okozott, a Birodalom lakossága valamivel a tizedénél is kisebbre csökkent a pestis előttiének. Rengeteg falu elhagyatottá vált, a Birodalom jó része pedig pusztasággá válik.

A csapás után nyugtalan béké jön el a Birodalomban. Mandred fejedelem, a skavenek legyőzője 1124-ben császárrá lesz koronázva. Mindenki által tisztelt vezetőképessége és karizmatikus személyisége segít a Birodalmat egybetartani a felépülés pillanatában.

Bosszúból a skavenek 1152-ben meggyilkolják Mandredet, a választófejedelmek pedig nem képesek eldönteni ki legyen az új császár. Személyes rivalizálások és ütköző ambíciók képében szétszakadnak és nem választanak új uralkodót.

## Előfordulás

* Warhammer Armies: The Empire (4th Edition)

## Források

* Warhammer Armies: The Empire (4th Edition) - 5-8. oldal
Dumezil Hold

A Redwake folyóvölgyben található törp erőd, ami egy kis törp ház, a Dumezil's of Redwake ősi székhelye. A Black Mountain ritkán lakott és nehezen megközelíthető táján található Dumezil nagyjából 100 törpnek ad otthont. Vész esetén az erődből egy rejtett átjárón kilehet menni a főkamrából a hegység északi részére.

Ismeretlen időben, mikor a megőrült varázsló, Psammon ork, goblin és gazemberekből álló "serege" a folyóvölgy békéjét és szabadságát fenyegette, Dumezil Hold törpjei felvették a harcot. Mindez köszönhető egy csapat kalandornak, akik megvitték a hírt az erődnek, így azok ennek tudatában szerveződhettek.

## Források

* Warhammer Fantasy Battles (1st Edition) – 122. és 125. oldal
Demonic Servant

A ***démoni szolgák*** a legalacsonyabb típusú daemonok. Általában daemoni állati formát öltenek, mint daemon paripa, daemon farkas, pokol eb vagy rémálom. Megidézőik használhatják őket hírvivőnek, hátas bestiaként, vadászó állatnak vagy más célra. Eme entitások nagyban eltérnek egymástól, attól függően melyik istent szolgálják, ezért lehetetlen általánosítani formájukat és mozgatórugóikat. A legtöbb 10 láb alatt van és nem mind gonosz és rosszindulatú. Minden isten preferál egy szolgát, de van hogy többféle típust is.

## Előfordulás

* Warhammer Fantasy Roleplay Rulebook (1st Edition)

## Források

* Warhammer Fantasy Roleplay Rulebook (1st Edition) - 257. oldal
Norsca

Norsca egy emberlakta nemzet, amit a Sea of Claws választ el a délre fekvő Birodalomtól. Keletre pedig Kislev fekszik.

## Régi Lore

   Norsca lakói az északi emberek, akik ismertek mint norvégok (Norse), vagy Northmen, vagy csak norscai. Befolyásos és nagy létszámú nép, ami barbár. Mind mosdatlanok és szőrösek, amire büszkék. Részben földműveléssel, részben a fagyos északi tengereken való halászattal foglalkoznak. Nagyszerű tengerjárók és kereskedők, ahogy kemény harcosok és rettegett kalózok. Az "emberi szokások tanulói" szerint az egész nép nem több egy koordinálatlan részeg csőcseléknél, akiket pszichopata gyilkosok vezetnek a pusztításban és ivászatban. Egy norscai ezzel teljes szívből egyetért, nagyon büszkék a barbár és erőszakos hírnevükre.

## Hadsereg

Az egész népre elmondható, hogy alkoholista, ez a harcosaikra is igaz. Továbbá a barbárok rettegett harcosok és kalózok egyben, akik még a gyűlölt óriásoktól sem félnek. A gyalogos harcosok és a jobbágyok alkalmaznak közelharci és távharci fegyvereket, míg a berzerkerek és lovasok utóbbi kategóriában dobófejszéket és lándzsákat használnak.

## Történelem

Régen egy erős nekromanta, Észak Varázslója egy hatalmas birodalmat hoz létre. A számos királysága közül egyik sem olyan erős, mint Aran-sul. Aran Cabal varázslóinál/kovácsainál fogékonyabbak a gonoszságra pedig sehol se voltak a világon. Éveken át erőltetett munkával állítják elő sötét kardjaikat, amik csupán gyakorlásra szolgáltak a Nec-Tomun megalkotásához, ami Észak Varázslójának fegyverévé válik.

Idővel a világ szabad népei összefognak és Borunna kovácsainak segítségével legyőzik az északi királyságokat és megölik a nekromantát. Aran Cabal gonosz pengéinek zömét ekkor semmisítik meg, ahogy a Nec-Tomunt is, bár egyesek szerint a kard elveszett és azóta is elfeledve várja új gazdáját.

Az Észak Varázslója legyőzése után, a leendő **norscaiak** törzsei elindultak Északnak. A fiatal és rosszindulatú emberek itt egy laza királyságot hoznak létre. Az északiak erősök és harcban rettenthetetlenek, vezetőik gyakran egyszerű varázslók. A jó fegyverek kovácsolása erős tradíció a népnél.

## Forrás

1. ↑ Forces of Fantasy - 11. oldal
2. ↑ Warhammer Fantasy Battles (1st Edition) – 87-88. oldal
3. ↑ Warhammer Fantasy Battles (1st Edition) – 89. oldal
Empire Crossbowman

A Birodalom taktikái építenek a lőfegyveres támogató egységekre, amik segítik a gyalogságot és lovasságot. A Birodalom többféle lőfegyverrel ellátott egységet tud alkalmazni, az egyik ilyen a számszeríjászok, akik messzire elhordanak és kárt tudnak okozni még a páncélos ellenségekben is. A számszeríj ismert a Birodalomban, de nem nagyon kedvelik. Azonban nagyon népszerű fegyver a tileaiak körében, a Birodalmi állami hadseregek pedig sok tileait tartalamznak. A legjobb számszeríjászokat Tileából toborozzák, nevükből eredően a katonák fegyvere a számszeríj.

## Források

Warhammer Armies: The Empire (4th Edition) - 63. és 92. oldal
Upper Reik

A Birodalom egyik folyója, ami Black Fire Passtól délre ered, ahol több hegy folyóvize egyesül egyben, amit az emberek a Reik folyó felső folyásának hisznek. A víz gyors folyású és kristálytiszta, az Upper Reik Nulntól délre egyesül a Sollal, majd észak felé haladva az Aver kék vizébe folyik, ami így Nulnál kiadja a híres Reik folyót.

## Előfordulás

* Warhammer Armies: The Empire (4th Edition)

## Források

* Warhammer Armies: The Empire (4th Edition) - 13. oldal
Nippon

Nippon lakói a "kelet emberei", akiket nagy távolságok és szörnyen veszélyes tengerek választanak el az emberiség többi részétől. Nippon népe egy egyedi és furcsa harcos társadalmat alakít ki, az ország a sógun nevű hadurak között van felosztva, akik rendkívül kegyetlenek és hatalmukat csak az elit harcosaik révén tudják fenntartani. Ezek a szamurájok, akik a világ szerencséjére túlságosan elfoglaltak az egymás elleni harccal és eleve nem érdekli őket mi történik az országon kívül.

A vim-to szerzetesek szintén egyediek a világon, akiket mindenhol rettegnek és tisztelnek. Ők szigorú, szegregált templomközösségekben élnek, ahol az arkán és spirituális vim-tot tanulmányozzák. Ez megköveteli a kimondhatatlan nevű istenek és kifürkészhetetlen démonok imádását. Eme papok végzik egyben az ország vallásának ügyeit, akik egyben megtestesítik a vim-toizmus tanainak lényegét, testben és lélekben teljesen a célért dolgoznak, önfeláldozóak és megvonják maguktól a javakat.

## Hadsereg

A sógunok haderejének elitjét a szamurájok adják. Harcban ritkán inognak meg, gyakran halálosnak számító sebek mellett is tovább küzdenek. Őket az ashiguru nevű követők támogatják, akik a haderők gerincét adják. Különleges egységet képeznek a kamikázeharcosok, olyan szamurájok, akik felesküdtek, hogy az adott csatában esnek el. Félelmet nem ismerve rohannak előre és addig nem állnak le, míg ők, vagy az ellenség el nem pusztul. Elég elterjedt fegyver a naginata, illetve a hosszú íj a normális és számszeríj mellett.

A vim-to szerzetesek rajokban harcolnak, mindannyian tradicionális Vim-to fegyvereket használnak (botok, naginata, buzogány és kard), bár vannak akik megvetik a fegyvereket és puszta kézzel és lábbal hadakoznak. Páncélzatot nem használnak, az csak lassítaná őket, reflexük gyors, képesek kicselezni vagy blokkolni a csapásokat.

A vim-to mesterek lehetnek akár harcművészeti mesterek is, ekkor speciális egységeket alkothatnak, mint az orgyilkos nindzsák. Előfordulhatnak vim-to mágusok is, akik az arkán vim-to ismerői. Mivel csak a kor hozhatja az embert közelebb a megvilágosodáshoz, az erősebb mágusok egyre kevésbé használhatóak harcban, hiszen ez az ősi vallás ellen van, hogy készakarva valaki harcban vegyen részt, bár az önvédelem engedélyezett. Eme mágusok harcban csupán egy talizmánt (általában fehér bot) használnak, fegyvert egyáltalán nem.
Aran-sul

Régen egy erős nekromanta, Észak Varázslója egy hatalmas birodalmat hoz létre. A számos királysága közül egyik sem olyan erős, mint Aran-sul. Az országon belül Aran Cabal varázslóinál/kovácsainál fogékonyabbak a gonoszságra pedig sehol se voltak a világon. Éveken át erőltetett munkával állítják elő sötét kardjaikat, amik csupán gyakorlásra szolgáltak a Nec-Tomun megalkotásához, ami Észak Varázslójának fegyverévé válik.

Idővel a világ szabad népei összefognak és Borunna kovácsainak segítségével legyőzik az északi királyságokat és megölik a nekromantát. Aran Cabal gonosz pengéinek zömét ekkor semmisítik meg, ahogy a Nec-Tomunt is, bár egyesek szerint a kard elveszett és azóta is elfeledve várja új gazdáját. Az egykori birodalom helyére a norscaiak ősei nyomulnak be és létrehoznak egy laza királyságot.

## Előfordulás

* Warhammer Fantasy Battles (1st Edition)

## Források

* Warhammer Fantasy Battles (1st Edition) - 87-89. oldal
Black Death

A ***Fekete Halál***, amit ***Fekete Pestisként*** (Black Plague) is ismernek, egy rendkívül pusztító járvány, ami 1111 I.C.-ben tűnik fel az Öregvilágban. Csak a Birodalomban gigászi pusztítás megy végbe, 1111-1112 telén ezrek halnak meg, komplett falvak néptelenednek el, a provinciák fővárosaiban a lakosság kétharmada elpusztul, sok várost pedig elhagynak.

Ha ez nem lenne még elég, a skavenek ekkor tűnnek fel és robbannak ki a skaven háborúk nevű konfliktus, ami során tetőfokára hág a pusztítás. A pestis az elkövetkező négy évben lecsillapodik, az egyetlen pozitívum a császár, Boris Goldgather 1115-ös halála. A zsarnok kimúlása erőt ad az általa elnyomott népnek, akik Mandred Skavenslayer vezetésével 1124-ben kiűzik a skaveneket. A pestis és a skavenek óriása kárt okoztak, a Birodalom lakossága valamivel a tizedénél is kisebbre csökkent a pestis előttiének. Rengeteg falu elhagyatottá vált, a Birodalom jó része pedig pusztasággá válik. Mandred császár alatt megkezdődik az újjáépítés és egy nyugodt időszak köszön be.

## Előfordulás

* Warhammer Armies: The Empire (4th Edition)

## Források

1. ↑ Warhammer Armies: The Empire (4th Edition) - 5-8. oldal
Hippogriff

A Káosz lényei, de a hippogriffek nemes és lojális teremtmények, amiknek hűségét csak a legtisztább hősök tudják elnyerni. Egyedül csak ezek a személyek képesek megülni és csatába vezetni őket. A hippogriffek a magas hegyek tetején található meg,, ahol erősen védik fészkelőhelyüket.

## Forrás

1. ↑ Warhammer Fantasy Battles (1st Edition) - 43. oldal
Sidon's Phial

Egy kis pompás kristály fiola, amit általában egy kis kék bársony tokban tárolnak. Valahányszor előveszik, hatalmas fehér fénnyel kezd izzani. Továbbá félelmet gerjeszt az orkokban, goblinokban, trollokban, ogrékban és egyéb gonosz kreatúrákban. Csupán néhány ilyen fiola létezik, amiket még az elfek készítettek, csapdába ejtve az első és legragyogóbb csillagokat.

## Előfordulás

* Warhammer Fantasy Battles (1st Edition)

## Források

* Warhammer Fantasy Battles (1st Edition) – 90. oldal
Tilea

Számtalan kisebb emberi birodalom létezik, de egyik se olyan erős, mint Bretonnia vagy a Birodalom földjei. Tilea városállamai számosak és változóak, de még együttvéve se vethetőek össze az észak nemzeteivel. A tileaiak kereskedők és utazók, elég gyakori estaliai kereskedőket Marienburgban, az északi kikötőben, vagy tileai öszvér karavánokat a Reikland városaiban találni. A tileaiakat továbbá ismerik a zsoldosaikról is és számszeríjászaikról, akik iránt nagy a kereslet.

A felföld, ahol a Grey Mountains és a Worlds Edge Mountains találkozik a Vaults néven ismert. Ezt a helyet heves hegyi klánok lakják, akik őrzik a kevéske átjárót és kemény díjat szabnak ki az áthaladó kereskedőkre, akik Tilea és a Birodalom között utaznak. Tilea területén található a skaven alant-birodalom kiterjedt, burjánzó enyészet városa, Skavenblight. Ez a legtitkosabb és legaljasabb város mélyen az álnok észak tileai mocsarak mélyén van.

## Földrajz

Tilea városállamokból áll, nem alkot egy nagy egységet. Az északi területeken találhatóak mocsarak, aminek mélyén a skaven főváros, Skavenblight van. Kereskedelmi útvonalak a Vault felől van a Birodalommal, ám itt hegyi törzsek élnek.

## Történelem

Leonardo da Miragliano, a híres feltaláló Tileából származik és a Birodalomban fut be jelentős karriert.

## Hadsereg

A számszeríj ismert a Birodalomban, de nem nagyon kedvelik. Azonban nagyon népszerű fegyver a tileaiak körében, a Birodalmi állami hadseregek pedig sok tileait tartalmaznak. A legjobb számszeríjászokat Tileából toborozzák, nevükből eredően a katonák fegyvere a számszeríj.

## Források

* Battle Bestiary (4th Edition) - 10. és 62. oldal
* Warhammer Armies: The Empire (4th Edition) - 63. és 92. oldal
Agitator

Az **agitátorok** aktív támogatói egy ügynek. Szinte bármilyen ügy megteszi, az átlag ember (vagy törp, elf és félszerzet) jogaitól a kanálisok állapotáig minden. Fáradhatatlanul kampányolnak, hogy követőket szerezzenek, találkozókat hirdetnek, röplapokat osztanak és elcsavarják bárki fülét, aki hajlandó meghallgatni őket. Egy agitátornak a legnagyobb élvezet az, ha látják ahogy a tömeg nyomására a berendezkedés cselekszik. Egyes agitátorokat őszintén érdeklik a tömeg bajai, de sokan saját céljaikat hordják szívükön: a vitában a győztes oldal gyakran jutalmazza meg leghűbb szolgáikat. Sokszor a civilizáció ügyét durván rombolta az agitátorok munkája, de gyakran a jó dolgok mögött is agitátorok vannak.

## Előfordulás

* Warhammer Fantasy Roleplay Rulebook (1st Edition)

## Források

* Warhammer Fantasy Roleplay Rulebook (1st Edition) - 21. oldal
Empire General

A ***Birodalmi tábornok*** a Birodalomban egy magas katonai rendfokozat. A tábornokok felett csak a választófejedelmek, vagy maga a császár áll, amik egyben szintén betölthetik a tábornoki pozíciót. Egy jó tábornok kihasználja a Birodalom haderejének sokszínűségét és mindig tart magánál legalább egy csatamágust is.

## Források

* Warhammer Armies: The Empire (4th Edition) - 91. oldal
Giant Spider

A leggyakoribb és legrettegettebb óriás rovarok. Az óriás pókok sokáig élnek, akár évszázadokig is. Minél öregebbek, annál nagyobbak. Gyakran látni őket sötét erdőkben vagy régi romoknál. Értelmes lények, amik kommunikálnak egymással sziszegő nyelvükön, ezért a kalandorok jobban teszik, ha odafigyelnek a hangokra, mert az elárulja, hogy veszélyben vannak. Húsevők és nagyon szeretik a friss húst. A harapásuk mérgező. Hálójukba a préda beleragad, ezek éjszaka majdnem láthatatlanok. Ugyan kilehet belőle szabadulni, de akár kimerülni is.

## Források

* Warhammer Fantasy Battles (1st Edition) - 47. oldal
Teena

A barátságos bébi tűzsárkány, Thelma lánya, aki a Redwake folyóvölgyben lévő Mount Borgann egy barlangjában él.

Ismeretlen időpontban Psammon, a jótékony varázsló a tornyában túlságosan is a Sötét Tudományok rabja lesz és megőrül. A varázsló elhatározza, hogy meghódítja az egész völgyet, sőt, egy nap akár a komplett világot. A terve az, hogy megszakítja a kommunikációt az északi és déli települések között, a zavarodottság alatt pedig ork, goblin és gazemberekből álló kisebb sereget szervez. Ezzel a haddal pedig lerohanja a déli településeket, amit követ Fortrenn és Ailech elfoglalása. Az északi alföld orkokkal van elárasztva, kisebb bandák meg délről nyugatra tartanak, hogy a kisebb előőrsöket (Dumezil Hold, Silberry Ferry) kiiktassák. Psammon terve csak azon múlik, hogy senki se szerezzen tudomást erről a veszélyről.

Ekkor érkezik egy csapat kalandor Alt Cliath városába, ahol arról értesülnek, hogy hetek óta nincs hír észak felől. Minden kereskedő, aki arra ment, az soha nem tért vissza. A város polgárai kíváncsiak mi folyhat arra, ezért a polgármester felszereli az önkéntes kalandorokat és jutalmat ígér nekik, ha megtudják mi történik.

Végül pont ezek a kalandorok jelentik Psammon vesztét. Találkoznak Thelmával, aki mindent tud a mágusról, az információt továbbadja, így a kalandorok figyelmeztethetik a helyieket. A völgy népe végül majdmegostromolja a varázsló tornyát és végeznek a cselszövővel. A törpök, Fortrenn és Ailech tengeri elfjei (1-1 kapitánnyal) csapatokat tudnak a kalandorok mellé adni, ahogy Thelma a sárkány is betud csatlakozni az ostromba (amint a kalandorok kiszabadítják a varázsló tornyából lányát, Teenat, akivel a mágus sakkban tartotta a tűzsárkányt).

## Források

* Warhammer Fantasy Battles (1st Edition) – 120-128. oldal
Coachman

Az Öregvilág országútjain utazni veszélyes biznisz, és azok, akik gyakran teszik fontos készségeket sajátítanak el. A **kocsisok**, akik bátran tesznek naponta vesszőfutásokat, sok veszéllyel néznek szembe: az utak veszélyesek és bonyolultak egyes helyeken, az út ritkán van karbantartva és az utazók számíthatnak a banditák, útonállók, vámszedők és kíváncsi útfelügyelők jelentette bajoktól, nem is beszélve a néha feltűnő szörnyekről vagy martalóc goblin bandákról. A kocsisok irigylésre nem méltó feladata a rakomány és utasok védelme és hogy hivatalos üzeneteket vagy hírvivőket vigyenek, ha ez a feladat. Vízi testvéreiknek a folyami hasok tekinthetők, akik ugyanezeket a feladatokat kapják és ugyaneme veszélyekkel néznek szembe, csak nem nem az úton, hanem folyón. Kevés kocsis marad a munkában elég sokáig, hogy a Szállítók Céhének nyugdíjából részesüljön, egyesek pedig a képességeiket inkább kalandorként kamatoztatják.

## Előfordulás

* Warhammer Fantasy Roleplay Rulebook (1st Edition)

## Források

* Warhammer Fantasy Roleplay Rulebook (1st Edition) - 22. és 23. oldal
Skeletal Steed

Nem csak a rég halott seregek talpas katonái kelnek ki a sírjukból, hogy harcoljanak nekromantikus mestereikért. Hústalan lovak viszik csontos lovasukat csatába ismét, fityegő és laza hámmal, megfakult bronz kellékkel és rég elrohadt nyereggel. Bár szubsztanciájuk már rég eltűnt, de eme kreatúrákat gonosz akarat hajtja. Patáik kemények, foguk élesebb mint valaha és sok ellenséget taposott már agyon vagy rúgott meg csontos láb vagy kerültek a fogak közé. Képesek anyagtalanná válni, így terepakadályokon hatolnak át, ahogy a lovas is, így őket nem akadályozza semmiféle akadály.

## Források

* Battle Bestiary (4th Edition) - 74. oldal
Artisan's Apprentice

Minden **iparos** a szakmát **tanoncként** kezdi. Mint tanoncok, megtanulják a készségeket, ami szükséges a szakmához, közben fizetést kapva. Sajnos gyakran dolgoznak hosszú órákig kevés jutalomért és minden kellemetlen és alantas munkát ők kapnak és talán annyira balszerencsések is, hogy egy rosszindulatú, iszákos és inkompetens mesterük legyen. A tanoncok, akik elhagyják a mesterüket mielőtt kijárnák a tanoncságát, azoknak nincs mesterségük, amivel eltarthatják magukat, ezért sokan lesznek csavargók vagy kalandorok, hogy megéljenek valamiből.

## Előfordulás

* Warhammer Fantasy Roleplay Rulebook (1st Edition)

## Források

* Warhammer Fantasy Roleplay Rulebook (1st Edition) - 21. oldal
Roget d'Armaniac

Bretonniai lovag, aki részt vesz a montforti csatában. Az ütközet egy döntő pillanatában, mikor a Birodalom tüzérsége okozta füst szétoszlik, Roget d'Armaniac körbetud nézni. Előtte halott tileai számszeríjászok halma van, külföldi és alsóbbrendű vérükkel szentségtelenítve meg Bretonnia földjét. A többi számszeríjász pánikolva fut meg, hiszen Roget megmutatta nekik mire is képes a bretonniai virtus, 10 ellenséget vágott le, de akár 1000 is jöhetne ellene, minddel tudna végezni.

## Dicsőséges roham

Roget d'Armaniac oroszlánarcos sisakjáról felemeli a rostélyt, hogy jobban körbetekintsen. A győzelem immár biztos, néhol a Birodalom kifejt némi ellenállást, ahol a Reiksguard nem hajlandó visszavonulni a biztos vereségből, vagy ahol a birodalmi puskák megtörték a bretonniai gyalogságot, ám mi is várható a parasztoktól, akik gyengék, kövérek és nem ismerik a dicsőséget, mint egy lovag.

Roget meglátja az egyik magaslaton a Birodalmi zászlót, amit elszórt védelem és pár 9 csövű ágyú véd. A megszerzése dicsőséget hozna a d'Armaniac házra, ez olyan tett lesz, amiről a bárdok évezredekig fognak mesélni hogyan is vívta ki Roget a győzelmet, diadalra vezetve Bretonnia színe-virágát. Csupán a különös ágyúkat és az alabárdosokat kell legyűrnie, utóbbiak igazán nem fognak akadályt jelenteni.

Magaköré inti a lovagokat, köztük felismerve Marcel d'Ume vaddisznó fejes sisakját, vagy Lucien de Noir pontyos sisakját. Szinte tisztességtelen is 10 ilyen vitéz lovaggal rárontani a 30 parasztra és nevetséges lőporos fegyvereikre. A fiatal Sir Edouard rákérdez, hogy biztos okos döntés rohamra indulni, hiszen ő már hallotta hírét a Helblaster ágyúknak. Roget hangosan kezd átkozódni, ugyan mit is várhatott egy tacskótól, kinek sasos sisakján csupán 9 pávatoll díszeleg? Az ifjú lovag ért a szidalmakból és beáll a sorba, követve vezérét a rohamban.

Roget kopjájával már ki is választja célpontját, az egyik tüzért, aki mintha túlságosan is örülne a szerencséjének, mintha nem tudná, hogy a halála közeleg. A lovag már a szájában érzi a győzelmet, megszerzi a zászlót és utána Louis király udvarában lehet, ahol megköszönik bátor tettét. Ám hirtelen nagy füst keletkezik az ágyú csövéből, ami kitakarja a látószöget, Roget pajzsáról földdarabok és repeszek pattannak le, füle zúg a zajtól és még a nagy füstön át is látja a többi torkolattüzet. Arcába valami vörös folyadék spriccolódik, ajkát megnyalva sósnak érzi azt: valaki vére került rá. Mélyen a nyeregbe húzódik, ahogy valami nehéz fütyül el körülötte és ezt Sir Leon fájdalomkiáltása követi.

Roget csataménje megrémül, a lovag megfogadja, hogy ezért az ellenség megfog még fizetni. Kivárja, hogy a füst felszálljon és lovagjaival közösen induljon újra rohamra. Ám csatakiáltása süket fülekre talál, Roget fürgén körbenéz és borzadva látja, hogy magára maradt, a többi lovagot mind lekaszálták a bizonyára boszorkánysággal működő fegyverek, más logikus magyarázat nem lehet. Ezalatt az alabárdosok a győzelem láttán vigyorogva indulnak meg felé.

## Források

1. ↑ The Empire (4th Edition) - 23. oldal
Talabecland

A Birodalom egyik tartománya, aminek provinciális fővárosa Talabheim. Talabecland grófja egyben választófejedelem is, amit a kezdetektől fogva jogosan jár nekik, hiszen a mai provincia egykori törzsfőnökei Sigmar szövetségesei voltak, akik emiatt uralkodhattak. Talabecland Taal isten vallási központja, a Talabec pedig ismert úgy is, mint Taal Folyója.

## Földrajz

A tartomány egy jó részét a Great Forest fedi, ritkásan lakott és erősen erdős térség. A főváros, Talabheim ezért is kapja az "Erdő Szeme" nevet, hiszen mint a vihar szeme, úgy a város is biztonságos menedék az azt ölelő veszedelmes tereppel szemben. Talabheim egy természetes kráterbe lett építve, a több mérföldes kiterjedésű kráter farmoknak és a fővárosnak ad otthont, miközben a szélein természetes védelemként sziklafalak magasodnak. Kifelé csak egy alagút visz (mindkét végén erődökkel), ami a kikötőként funkcionáló Talagaad felé visz.

Mivel Talabheim egy kereskedelmi úton fekszik (Reikland és Kislev), így a kereskedők, utazók betérhetnek a városba.

## Hadsereg

Talabecland regimentjei vörös és sárga színű ruhákat hordanak. Talabheim katonái pedig vöröset és fehéret.

Talabeclandi puskás (4. kiadás).Detto.Talabheimi íjász (4. kiadás).Talabheimi kardos (4. kiadás).Detto.
## Történelem

Sigmar a hozzá hűséges törzsfőnököket azzal honorálja, hogy az ő nevében uralkodhatnak a törzsi területeiken. Így van ez Talabecland esetében is, aminek vezetője, avagy grófja Sigmar eltűnését követően választófejedelem lesz.

1360 I.C.-ben Ottila grófnő kikiáltja magát császárnőnek, ezzel a Birodalomnak két uralkodója lesz: a megválasztott és Talabecland aktuális vezetője. Ottila nevéhez köthető a Stirlanddel való ellentét születése, ugyanis a grófnő megtámadja a szomszédos provinciát, Talabheim Udvara pedig szívesen fogadja be a Stirlandből menekült személyeket.

A két császár kora 1547-től három császár kora lesz, mert Middenland is meglépi azt, amit Talabecland. Ez egy kaotikus helyzetet hoz magával, ugyanis a három uralkodó próbálja maga mellé állítani a provinciákat, miközben már a választófejedelmek sincsenek biztonságban, őket is hatalombitorló emberek próbálják megdönteni, egyes nagyvárosok pedig függetlenné válnak és saját magukat kormányozzák.

## Földrajzi pontok

* Talabec folyó: a provincia névadó folyója.
* Talabheim: provinciális főváros.
* Talagaad: kikötő Talabheim alatt.
* Great Forest: a provinciát nagyban fedő erdőség.
* Stir: a folyó természetes vonal Talabecland és Stirland között.

## Előfordulás

* Warhammer Armies: The Empire (4th Edition)

## Források

* Warhammer Armies: The Empire (4th Edition) - 8., 14., 16. és 49. oldal

## Galéria

Térkép a Birodalmat behálózó főbb folyókról (4. kiadás).
Reikwald Forest

Altdorftól délre található erdő a Reik folyó és a Grey Mountains között. A Birodalmi kitaszítottak kedvelt helye, ahol a törvény elől menekülök bandita csapatokat alkotnak. A Bretonnia és Birodalom közti fő út eme erdőn keresztül vezet Axe Bite Passig.

## Források

* Warhammer Armies: The Empire (4th Edition) - 14. oldal
Grünburg

Grünburg, ismert mint Grunberg is, a Reikland területén található Birodalmi város.

## Történelem

### Ork dúlás

1707 I.C.-ben Gorbad Ironclaw ork hadfőnök Black Fire Pass-on keresztül megtámadja a Birodalmat. Nulnt kifosztja és a Mootlandot feldúlja, Sollandot pedig elárasztja. A harcokban elesik a választógróf, Eldred is, Runefang kardja pedig az orkok kezébe kerül. Ezt követően Solland megszűnik önálló területnek lenni. Gorbad észak felé vonul az Upper Reik mentén. Wissenland serege a gróf vezetésével megütközik Grünburgnál (délre Altdorftól), a jelentős birodalmi haderő csatát veszít, az orkok pedig ostrom alá veszik Altdorfot. Sigismund császárt (az egyetlen jelenlegi császár) ork wyvernek ölik meg az ostrom során, de a város ettől függetlenül kitart.

## Források

1. ↑ The Empire (4th Edition) - 11. oldal
Dragon

Legendás teremtmények, amik csak a nagyobb démonoktól és az istenektől tartanak. A sárkányok között vanank értelmesek és ostobák is, egyesek mágikus teremtmények, mások pedig a káosz szülöttei. Kisebb és ostobább rokonaik a wyvernek.

## Főbb sárkány típusok

* Tűzsárkány
* Vörös sárkány (képes tűz és mágia alapú támadásokra)
* Fekete sárkány (képes mágiát használni, illetve savat lehelni)
* Zöld sárkány (mint a fekete sárkány)
* Jégsárkány (képes mágiát használni, illetve leheletével fagyasztani)
* Aranysárkány (erős mágiát képes alkalmazni, illetve tüzet és mérget)

## Forrás

1. ↑ Warhammer Fantasy Battles (1st Edition) - 40-42. oldal
Runefang

12 rúnakard, amiket Alaric the Mad alkot meg és amit napjainkban a Birodalom választógrófjai viselnek.

## Keletkezés

Miután az egyesült ember-törp sereg leverte az ork inváziót Black Fire Pass-nál, ezzel megmentve a törp birodalmat a pusztulástól, Kurgan Ironbeard főkirály hálája jeléül mágikus ajándékot adományoz Sigmarnak. Más források szerint viszont Zhufbar felmentéséért (ami az év korábbi részében történt) járt eme ajándék.

A főkirály megbízza a nagy rúnakovácsot, Alaricot, hogy készítsen 12 rúnakardot Sigmar seregének 12 törzsfőnökének, akik parancsnokok voltak a harcban. Mindegyik penge tömör, mágikus fém Gromril rögből lesz készítve a teljes hold fényében, miközben Snarkul the Red sárkány tüzes leheletet fúj rájuk. Aztán démon vérben hűti le a kardokat. Hihetetlen türelemmel és képességgel, a rúnákat sikerül bevésni. Ezek titkos törp jelek, amiknek alakja és vésete mágiát ejt csapdába, így a fegyvert mágikus erővel ruházva fel.

Sok hosszú évbe telik a 12 kardot így elkészíteni Alaric műhelyében, hosszú évek ezek még egy törpnek is és ahogy bebizonyul, főleg egy embernek. Mire Alaric elkészül az utolsó karddal is, Sigmar már rég eltűnt a világról, az eredeti törzsfőnökök pedig már rég meghaltak. Emiatt a kardokat az akkori császárnak adja, aki ezt a 12 választófejedelemnek nyújtja át.

## A jelen

Eme távoli idő óta a Runefang-ok a választófejedelmeket szolgálják, uralkodóról uralkodóra szállva egészen a mai napig. Mivel most már csak 10 választófejedelem van az eredeti 12 helyett, a két kieső kardot (Drakwald és Solland) a császár tartja magánál a Birodalmi fegyvertárban, extrém őrizet alatt a császári kincsesházban. Néha előveszik, ha nagyon szükség van nagy hősökre vagy erős varázslókra. A Solland Kard több évre elveszett, mikor Gorbad Ironclaw orkjai feldúlták Sollandot. A kardot később egy közös ember-törp expedíció szerzi vissza egy rég elfeledett földalatti odúból.

## Források

* Warhammer Armies: The Empire (4th Edition) - 17. oldal
Taal

Taal a Birodalomban imádott isten, akit még Sigmar megszületése előtt kezdtek el tisztelni. Ulric és Morr mellett az öreg istenek panteonjában van, ahová majd Sigmar is bekerül. Ő a Vadak Ura és vad helyek mestere, akiről a Talabecland folyót is nevezik, melyet Taal Folyójának is neveznek. Az isten kultuszának központja Talabeclandben található.

## Előfordulás

* Warhammer Armies: The Empire (4th Edition)

## Források

* Warhammer Armies: The Empire (4th Edition) - 5. és 14. oldal
Bawd

Lényegében minden Öregvilági városban megtalálhatóak a hivatásos útmutatók és kísérők a zűrösebb városrészekbe, akik jártasok az illegális és immorális cégekben és szolgáltatásokban, amik ott találhatóak. A világon őket csak **kerítőnek** hívják. Eme emberek, főleg inkább férfiak ismerik az összes jó ivóházat vagy szerencsejáték barlangot és hogy hol találni bordélyházakat, drogbarlangokat és vállalkozásokat, ahol mindenféle bűnt találni. Bejárást biztosítanak bármely kívülállónak és megbízhatóak abban, hogy melyik a biztonságos, melyik van hivatali megfigyelés alatt és melyik űz szokást a rablásból és vagy kliensek megölésében. Szolgálatukat bárki megvásárolhatja, akik pénzesebbnek tűnnek, habár azért a kerítők megtehetik, hogy újdonsült társaikat csapdába csalják, vagy torokmetszők bandájához, cserébe részesülve a zsákmányból.

## Előfordulás

* Warhammer Fantasy Roleplay Rulebook (1st Edition)

## Források

* Warhammer Fantasy Roleplay Rulebook (1st Edition) - 22. oldal
Sol

A Birodalom legdélebbi folyója, ami a Vaults felől ered. A gyors sodrású Solt más folyók is táplálják, amik a Grey Mountainsról folynak le. Tavasszal a Sol áradattá válik, mert a hegységekből a lezúduló olvadt hó felduzzasztja. A Sol vize hírhedten hideg, bár a folyóról elnevezett térségben, a Sollandnál élő emberek (később Wissenland) hozzászoktak a hegyvidéki terephez és az ezzel járó extrém klímához.

A Sol Nulntól délre egyesül az Upper Reikkel, majd arrébb az Aver folyóval, ami Nuln városánál immár a híres Reik folyót adja ki.

## Források

1. ↑ The Empire (4th Edition) - 13. oldal
Skaven Great Clans

A skaven nagyklánok négy klánt takar. A négy legerősebb klán a Moulder, Eshin, Skryre és Pestilens. Eme Nagyklánok a skavenek urai és az alant-birodalom uralkodói, teljes befolyásuk van az egyszerű hadúr klánok bajlódó tömegei felett. A négy nagyklán vezetője egyben a fajt irányító 12 Romlás Nagyúrjának egyike.

## Források

* Battle Bestiary (4th Edition) - 62-63. oldal
Leonardo da Miragliano

Leonardo egy tileai géniusz, aki a Birodalomban a Birodalmi Mérnökiskola alapítója és főmérnöke. Ő egyben a gőztank feltalálója és a levegőnél nehezebb repülés pionírja. Utóbbi fatális mániának bizonyul, ami nem csak Leonardo korai halálához, de az eredeti Iskola több épületének pusztulásához vezet.

A lenyűgöző feltaláló életében 12 gőztankot készít el, amiből 8 még Karl Franz idején is létezik, a maradék 4 csatákban, vagy próbák során semmisül meg. A megmaradt gépeket kifényesítik és karbantartják a Mérnökiskolánál, néha még új festést, vagy dekoratív fémdíszt is kapnak. Nem éppen megbízható gépek, ritka nap is az, mikor mind a 8-at sikerül beüzemelni egyszerre.

## Források

1. ↑ The Empire (4th Edition) - 15. oldal
2. ↑ The Empire (4th Edition) - 33. oldal
Alchemist's Apprentice

Az egyetlen módja, hogy valaki alkimista legyen az, ha szolgál egy tapasztalt alkimistánál mint **tanonc**. Túlságosan is gyakran a tanonc élete sok munka és semmi tanulás. A tanoncot gyakran fizetetlen szolgaként tartják és túl sok időt töltenek padlósikálással és küldöncködéssel, ezért nincs ideje az alkimista művészetet tanulnia. Nem meglepően kevés tanonc tart ki elég sokáig, hogy tapasztalt alkimista legyen.

## Előfordulás

* Warhammer Fantasy Roleplay Rulebook (1st Edition)

## Források

* Warhammer Fantasy Roleplay Rulebook (1st Edition) - 21. oldal
Menfish

A ***halemberek*** különös ember-hal humanoidok, amik vízben és szárazföldön egyaránt megélnek. Vízalatti barlangokban és édesvízben is megtalálhatóak, könnyedén adaptálódnak környezetükhöz. Éjszakánként támadásokat szoktak indítani más fajok vízparti falvai ellen (emberek, elfek, goblinok, stb.), kihasználva az éles látásukat a sötétben. A halemberek félnek a tűztől és a közvetlen napfénytől.

## Források

* Warhammer Fantasy Battles (1st Edition) - 38. oldal
Halfling

A ***félszerzetek*** a Birodalom lakói, akik önálló törvények és vezetők alatt élnek a Mootlandben. Mootland Véne egyben választófejedelem is.

## A félszerzetek

A félszerzetek túltáplált és békés élőlények, akik nem álmodoznak katonai karrierről. Sőt, a háborúkat vagy harcművészeteket felesleges időpocsékolásnak vélik, ami csak elveszi az időt az evéstől. Ettől függetlenül ha a helyzet úgy hozza, képesek magukat, lakhelyüket vagy országukat makacsul védeni. Legnagyobb ellenségeik mindig is a goblinok voltak, akik néha a félszerzetek területeire keverednek fosztogatás céljából. Ezeket az összecsapásokat leszámítva, a félszerzetek próbálnak mindenféle harcot elkerülni.

## Haderő

Haderejük őrszemekből, strázsamesterekből, milicistákból és lovasokból áll. A milicisták improvizált fegyvereket használnak: konyhai, farm, vagy egyéb eszközöket, távharci fegyverként pedig parittyákat és íjakat. A többiek már normálisan elvannak látva fegyverrel. A lovasság pónikból áll és félszerzetekből, akik mivel nem lovas nép, így nem tudnak kivitelezni igazi rohamokat.

Szükség esetén küldenek katonákat a Birodalom számára, így terjed el ott is a félszerzet forró fazék, ami bár eredetileg egy kétségbeesett találmánynak indult, de mára a félszerzetek egy ikonikus hadieszköze. Mivel a Mootlan közel van a hegyekhez, így az éji goblinok néha portyázásra indulnak onnan. Emiatt a félszerzetek éber határőröket és őröket tartanak fenn, amiknek számát megduplázzák háborúk esetén.

## Forrás

1. ↑ The Empire (4th Edition) - 16. oldal
2. ↑ Forces of Fantasy - 17. oldal
3. ↑ Forces of Fantasy - 17. oldal
4. ↑ The Empire (4th Edition) - 16. oldal
Harpy

Olyan kegyetlen és gonosz húsevő élőlények, amiknek alsó testük madárszerű, felsőtestük pedig egy emberi nőé. Korlátolt intelligenciájuk van, viszont bestiális ravaszságuk. Eszközöket nem csinálnak és nem is használnak, kerülik az értelmes lényeket. A hárpiák önállóan ténykednek, saját maguk céljaiért dolgozva. Az Öregvilágban a Mountains of Mourn hegytetőin élnek, de szélesen megtalálhatóak, ahogy prédát keresnek, néha még a Worlds Edge Mountainslábaihoz is eljutva és az emberek földjeire betolakodva. Készek a sasok fészkeit prédálni, ahogy borjúkat és bárányokat is elragadnak a békés farmokról. Testük pikkelyes és izmos, fő fegyverük a karmaik és foguk. Egyesek egyszerű bunkókat hordanak vagy köveket, amikel ellenségeiket ütik, de úgy támadnak mint a vadállatok, ordítva és sikítva ahogy lecsapnak támadni.

## Források

* Warhammer Fantasy Battles (1st Edition) - 46. oldal
* Battle Bestiary (4th Edition) - 81. oldal
Giant

Az ***óriások*** hatalmas humanoidok, melyeknek rövid vérmérsékletük és kevés eszük van. Sok nagyobb humanoid lény magányos és elszigetelt életet él, vagy legalábbis kis csoportokba tömörülnek. Általában eme lényeket ostobáknak, vagy pszichopata bűnözőknek titulálják, így az óriások csapatait nem is lehetne seregnek nevezni. Ennek ellenére az óriások gyakran csapódnak a gonoszok mellé és támadnak kereskedőkre vagy utazókra. Egyik kedvelt trükkjük, amit egy szokatlanul fényes elméjű óriás ötölt ki abból áll, hogy nagy golyóbisokat felhasználva óriás tekéznek, bár ehhez pár tucat utazó (lehetőleg törp) szükségeltetik. Alapvetően bunkósbotokat, vagy hasonló fegyvereket szoktak használni, már ha van náluk valami. Mivel rendkívül kedvelik az alkoholt, így gyakran részegen keverednek harcba, ha pedig józanok is, próbálnak minél előbb lerészegedni, ennek okát mai napig nem sikerült megfejteni.

A norscaiak kivételével az emberek félnek és rettegnek az óriásoktól, ám az északi emberek nem, sőt, kivételesen erős gyűlölettel rontanak rájuk.

## Óriás alfajok

* Mountain Giant
* Hill Giant
* Cyclopean Giant
* Ral Partha (Westland, illetve Great Giant)
* Storm Giant
* Fire Giant
* Frost Giant
* Cyclops
	+ Great Cyclops

A tűz, jég és vihar óriások félig mágikus teremtmények, a természet szolgáiként képesek az óriásokra jellemző mágiát alkalmazni. A küklopszok különösen gonosz és rettegett példányok, akiknél jellemző a Káosz fertőzés is. A nagyobb küklopszok még barbárabbak és termetesebbek is, csatában mágiát is használhatnak. A nyugati óriások azzal tűnnek csak ki a faj többi része közül, hogy ők néha elefántokon lovagolva támadnak.

## Források

1. ↑ Forces of Fantasy - 23. oldal
2. ↑ Warhammer Fantasy Battles (1st Edition) - 38-39. oldal
Skavenblight

A skaven faj fővároa, ami az észak tileai álnok mocsarak mélyén található. A világ legtitkosabb és legaljasabb városa az alant-birodalom hálózat közepén van és burjánzik. Az alant-birodalom tekervényes alagútjai Arabytól, a távoli déltől az északi Cathayig nyúlik.

## Források

* Battle Bestiary (4th Edition) - 62. oldal
Black Mountains

A Black Mountains (***Fekete Hegység***) a három nagy hegység közül az egyik, ami védőgyűrűként öleli körbe a Birodalmat. A Black Mountains a másik kettő nagy hegység, a Worlds Edge Mountains (amit a Black Fire Pass szakít meg) és a Grey Mountains között található, a három találkozási pontjánál létrehozva a Vaults nevű helyet. A Black Mountains választja el a Birodalmat a Határhercegségektől, illetve a legkevésbé vendégszerető birodalmi határ földrajzi értelemben. Az időjárás kiszámíthatatlan és a hegység egyre magasabb lesz a Vaults felé haladva. Az egyetlen megbízható hágó a Black Fire Pass, a nagy sziklahasadék a Worlds Edge és Black Mountains között, ami kész sziklafalként magasodik az átkelő széleinél. A hágó a közepénél kiszélesedik, felfedve egy kiterjedt felföldi völgyet, ami nem egy ikonikus csatának adott otthont. Az első ütközetben maga Sigmar veri szét a nagy számú ork sereget.

A hegység tele van goblin alagutakkal, ezek durvábbak és szűkebbek a törp bányáknál, illetve bármelyik pillanatban beomolhatnak. A hegység stratégiai jelentősége jelentős, a törpök és a Birodalom is több erődöt emel, hiszen Black Fire Pass egy természetes szűkület. Ennek ellenére a hegységet rengeteg éjgoblin, troll, skaven és egyéb, bár létszámban kisebb kreatúra lakja.

## Földrajzi pontok

* Black Fire Pass - A Birodalmat és Határhercegségeket összekötő hágó, ami természetes szűkületéből eredően rendkívül fontoss stratégiai pont, ahol számos ütközetet vívnak meg.
* Upper Reik - A folyó Black Fire Passtól ered, amit több hegyi folyó vize táplál.

## Források

1. ↑ The Empire (4th Edition) - 12. oldal
Alaric the Mad

Törp rúnakovács, akit Kurgan Ironbeard főkirály Sigmar elé küld, hogy segítsen az ork-goblin sereg legyőzésében. A szövetség megköttetik, Sigmar serege pedig megindul kelet felé, Zhufbar ostromlott erődjéhez. A települést sikerül felmenteni, Alaric pedig felgerjeszti az ősi kohókat és feltölti a Black Watert, a hatalmas tavat, aminek vize erővel látja el rúnakovácsok műhelyeit.

## Az orkok legyőzése

Azon év (-1 I.C.) későbbi részében Sigmar és Kurgan egyesült serege találkozik és legyőz egy hatalmas ork és goblin sereget. A zöldbőrűek a Worlds Edge Mountains felől próbáltak átkelni a Black Fire Passnál. Az idők során több csata is dúl a stratégiai fontosságú hágónál, de ez az első, a legnagyobb és a legnehezebben kivívott mind közül. Több órányi harc után Sigmar Heldenhammer megfutamítja a zöldbőrűeket, ezzel évekre biztonságba helyezve a törp birodalmat. Az ezt követő tavaszon Sigmart a Grey Mountains és a Middle Mountains közti területek császárává koronázzák. Kurgan király az Alaric által készített koronával ajándékozza meg, amit Ulric főpapja helyez a leendő császár fejére. Sigmar és Kurgan örök barátságot fogad egymásnak, Alaric pedig elindul 12 mágikus kardot kovácsolni, amit Zhufbar felszabadításáért cserébe ajándékoz az új császárnak. Ez a 12 penge, a Runefangok, csupán Sigmar után lesznek kész.

## A Runefangok

A főkirály megbízta a nagy rúnakovácsot, hogy készítsen 12 rúnakardot Sigmar seregének 12 törzsfőnökének, akik parancsnokok voltak a harcban. Mindegyik penge tömör, mágikus fém gromril rögből lesz készítve a teljes hold fényében, miközben Snarkul the Red sárkány tüzes leheletet fúj rájuk. Aztán démon vérben hűti le a kardokat. Hihetetlen türelemmel és képességgel, a rúnákat sikerül bevésni, ezek titkos törp jelek, amiknek alakja és vésete mágiát ejt csapdába, így a fegyvert mágikus erővel ruházva fel.

Sok hosszú évbe telik a 12 kardot így elkészíteni Alaric műhelyében, hosszú évek ezek még egy törpnek is és ahogy bebizonyul, főleg egy embernek. Mire Alaric elkészül az utolsó karddal is, Sigmar már rég eltűnt a világról, az eredeti törzsfőnökök pedig már rég meghaltak. Emiatt a kardokat az akkori császárnak adja, aki ezt a 12 választógrófnak nyújtja át.

## Előfordulás

* Warhammer Armies: The Empire (4th Edition)

## Források

* Warhammer Armies: The Empire (4th Edition) - 4-5. és 17. oldal
Night Goblin

A goblin fajok leggyakoribba típusa az ***éjgoblin***. Ezek kicsik, görnyedtek, torz arcú goblinok, akik között vannak még hozzájuk képest is kis egyedek, akiket alsóbbrendű night goblinnak neveznek. Ugyan együtt élnek és szaporodnak, de az alsóbbrendűek végzik el az alantas munkákat a goblin társadalomban.

Harcban képesek megülni vaddisznókat és farkasokat. Speciális egységük a fanatikusok, akiket már fiatalon megkínoznak és gyógynövényekkel tömnek tele, hogy őrült harcosokat szerezzenek, akik láncos golyókat forgatnak.
Wraith

A ***lidércek*** olyan lelkek, melyek elátkozott földalatti sírokban kísértenek. Azok, akik a sötét mágiát gyakorolják sok szörnyű veszélynek teszik ki magukat. Egyesek megpróbálják kitolni életüket évtizedekkel vagy évszázadokkal. Mások sikerrel járnak és megtartják fizikai testüket és mentális erejüket, de ez inkább a kivétel és a végeredmény sokszor a halálnál is rosszabb. A sötét mágia folytonos használata elsorvasztja a testet és kiszipolyozza a lelket, amíg egy testetlen hüvely marad csak, aminek elméje eltorzult a legborzalmasabb félelmeitől.
Eme szörnyű lényeket lidércnek (*wraith*) hívják. Egykor nagy emberek voltak, varázslók jelentős erővel, nekromanták légiónyi élőholttal a parancsnokságuk alatt, de most csak árnyak, amiket saját keserűségük tart az élet és halál között. Köpenyük alakot ad nekik, de a fizikai testük már semmi sincs. Két izzó vörös szem mered ki a csuklya alól, baljós tudástól csillogva. Veszélyesek, mert hideg érintésük az élőlényekből kiszívja az életerőt, kiszipolyozva a meleget és lelket, elárasztva az áldozatot vad iszonnyal.

Mivel testetlenek, így átmehetnek bármin, kivéve élőlényeken. Csak mágiával, mágikus tárgyakkal, vagy daemonok által sebezhetőek, nappal pedig eltűnnek.

## Érdekesség

Az 1. kiadás idején a lidércek erősebb verziói a wight-ek voltak.

## Források

* Warhammer Fantasy Battles (1st Edition) – 50. oldal
* Battle Bestiary (4th Edition) - 77. oldal
Sylvania

Egykori Birodalmi provincia, ami mára a vámpírbárók otthona. Sylvania határos Mootlanddel, Stirlanddel és Ostermarkkal. Provinciális fővárosa Waldenhof.

## Történelem

2010 I.C.-ben Sylvania ura, Vlad von Carstein kirobbantja a vámpírháborúkat, élőholt hadával feldúlva Ostermarkot, majd Stirlandot. 2145-ben sikeröl az utolsó sylvaniai vámpírbárót, Manfred von Carsteint végleg megsemmisíteni a Hel Fenni csatában.

## Források

1. ↑ The Empire (4th Edition) - 11. oldal
Elven Cloak

Mágikus elf köpenyegek, ami elrejti viselőjét mások elől. A sötétségben láthatatlanná teszik a személyt, míg nappal csak egy bizonyos távolságig marad meg ez a hatás és csak akkor, ha nem mozognak. Az elf köpenyegek ritkák és drágák, illetve a gonosz oldalán harcoló lények nem tudják hordani.

## Források

* Warhammer Fantasy Battles (1st Edition) – 86. oldal
Daemon

A démonok két csoportra oszthatóak: alacsonyrendű démonokra és felsőbbrendű démonokra. A démonok mind kisebb formái annak az erőnek, ami létrehozza a balrogokat (amik a legerősebb felsőbbrendű démonok közé tartoznak) és amit a varázslók mágiaként használnak. A démonoknak előszeretettel vesznek fel változó testet, továbbá az alacsonyrendű démonokat a mágusok képesek irányítani.Nippon földjén a Vim-to vallás szerves részei a kifürkészhetetlen démonok és kimondhatatlan nevű istenek imádása.

## Forrás

1. ↑ Warhammer Fantasy Battles (1st Edition) - 81. oldal
2. ↑ Warhammer Fantasy Battles (1st Edition) - 40. oldal
3. ↑ Forces of Fantasy - 12-13. oldal